کوئٹہ(اے پی پی)گورنر بلوچستان امان اللہ خان یاسین زئی پارینے کہ ول ویچڑ ویل آتا پائیدار ایسر سنجیدہ فیصلہ غاتے ٹی اودیم ءِ۔ اوپارے کہ کرونا وائرس بے کچ اہم و حساس نوعیت نا ویل ءِ و دانا گڑتی ہم ودانے ولے کروناوائرس ءِ شکست تننگ کن حکومت و الس ہڑتوم آک تیار ءُ۔ اوکرونا وائرس نا سوب آن تالان مروک آ ناجوڑی نا برخلاف چست کروک آ دمدستی و وخت آ حکومتی گام گیج آتیا است جمی نا درشانی ءِ کرسا پارے کہ الس اٹی کرونا وائرس نا برخلاف اجتماعی احساس تالان کننگ و توننگ کن حکومتی گام گیج آتے پین گچین کننگ نا سخت گرج ءِ۔
